News Update: จีนโหด สั่งล็อกดาวน์ดิสนีย์แลนด์ ปิดทางออก บังคับตรวจโควิดก่อนกลับบ้าน 33,863 คน หลังพบผู้ติดเชื้อในเซี่ยงไฮ้ 1 ราย - FINNOMENA
จีนสั่งล็อกดาวน์เซี่ยงไฮ้ดิสนีย์แลนด์ บังคับตรวจโควิดผู้เข้าใช้บริการก่อนกลับบ้าน 33,863 คน หลังวันเสาร์ที่ผ่านมา (30 ต.ค.) พบนักท่องเที่ยวจากเมืองหางโจว 1 ราย ในพื้นที่เซี่ยงไฮ้ มีผลตรวจโควิดเป็นบวก
1 พ.ย. 2564

จีนสั่งล็อกดาวน์เซี่ยงไฮ้ดิสนีย์แลนด์ บังคับตรวจโควิดผู้เข้าใช้บริการก่อนกลับบ้าน 33,863 คน หลังวันเสาร์ที่ผ่านมา (30 ต.ค.) พบนักท่องเที่ยวจากเมืองหางโจว 1 ราย ในพื้นที่เซี่ยงไฮ้ มีผลตรวจโควิดเป็นบวก ล่าสุดเจ้าหน้าที่ยังไม่ยืนยัน ว่าผู้ติดเชื้อรายดังกล่าวได้เข้าไปใช้บริการสวนสนุกเซี่ยงไฮ้ดิสนีย์แลนด์หรือไม่
ในระหว่างที่นักท่องเที่ยวจำนวนมากกำลังเล่นเครื่องเล่น และรอชมพลุในช่วงเวลากลางคืน พนักงานของสวนสนุกได้ปิดทางออกสวนสนุกอย่างเงียบๆ ก่อนจะดำเนินการตรวจโควิดทุกคนก่อนกลับบ้าน
เช้านี้ (1 พ.ย.) ทางการจีนรายงานว่า นักท่องเที่ยวทั้งหมด 33,863 คน ได้รับการตรวจโควิดก่อนกลับบ้านและทุกคนมีผลเป็นลบ โดยกลุ่มบุคคลดังกล่าวจะต้องตรวจโควิดอีกครั้งใน 24 ชั่วโมง ต้องกักตัวอยู่ที่บ้านอย่างน้อย 2 วัน และต้องทำการตรวจโควิดอีกครั้งใน 2 สัปดาห์
เซี่ยงไฮ้ดิสนีย์แลนด์ จะปิดให้บริการชั่วคราวในวันจันทร์และวันอังคาร โดย Disney ซึ่งถือหุ้น 43% ในเซี่ยงไฮ้ดิสนีย์แลนด์รีสอร์ท เสนอการคืนเงินหรือแลกเปลี่ยนตั๋วสำหรับลูกค้าที่จองไว้ล่วงหน้า
เหตุการณ์ที่เกิดขึ้นสะท้อนความเข้มงวดในกลยุทธ์ Zero Tolerance ของจีน ที่ไม่ต้องการให้มีผู้ติดเชื้อในประเทศเลย แม้ต้องแลกมาด้วยค่าใช้จ่ายมูลค่ามหาศาลก็ตาม ในขณะที่ประเทศอื่นๆ ยอมแพ้ต่อกลยุทธ์ดังกล่าว หลังเผชิญการแพร่ระบาดของไวรัสสายพันธุ์เดลต้า
อ้างอิง: https://www.cnbc.com/2021/11/01/shanghai-disneyland-suspends-entry-on-halloween-as-china-fights-covid.html 
https://www.bloomberg.com/news/articles/2021-11-01/guests-locked-in-disneyland-show-china-s-extreme-covid-tactics 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Disneyland
News Update
จีน
โควิด-19
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA